Afbreek van taal ontketen woede | Netwerk24
Afbreek van taal ontketen woede
Deur Smittie de Villiers, Paarl 17 Augustus 2020 05:03
Ek lees onlangs 'n artikel van Leopold Scholtz waarin hy aandui hoe my taal, Afrikaans, oral verkrag word.
Dit gebeur aan al die universiteite in die land, buiten aan die Noordwes-Universiteit. Afrikaans word selfs deur die konstitusionele hof vertrap deurdat grondwetlike beginsels blatant geïgnoreer word.
Dit stem 'n mens mismoedig en soms woedend van frustrasie dat ons toelaat dat 'n hopelose regering kan maak soos hy wil en alles wat oor jare heen opgebou is en goed werk, eenvoudig van die tafel te vee.
Die teleurstellendste vir my is dat Afrikaanse leiers, soos prof. Wim de Villiers, rektor van die US, hierdie afbrekers ter wille is en onbeskaamd voortstoom!